LORNE MICHAELS ESITLEB
Pressi! Jah! Just nii!
Olgu, veel üks korralik press.
Sa suudad, Holly!
Ütle, et suudab, Ted.
Olgu, Ted ütleb, et suudad, Holly! Jah.
ÕHTU, MIL NAD KOHTUSID
Virutan tavaliselt jalaga.
Tõesti? - Jah.
Sinna.
Ma võin seda ise teha, kui soovite.
Olen kolmandast klassist saati iseseisvalt virutanud, nii et...
Nii et vaid üks jalahoop ja asi laheneb võluväel?
TÄPSELT AASTA HILJEM
Josh.
See on olnud mu elu parim aasta.
Ei uskunud, et mul kellegagi nii palju ühist võib olla.
Tunnen, et olen leidnud sinus kaitsja ja usaldusisiku.
Võin sulle kõigest rääkida, sa ei kritiseeri ja toetad mind alati.
Ma armastan sind. Meie terviseks.
Tunnen sama.
Mis on?
"Tunnen sama"?
Jah. Kas lööme nüüd kokku?
Meie esimene aastapäev. Ootasin vist midagi pisut erilisemat.
Vabandust, et segan. Kas näitan magustoiduvalikut?
Nojah, miks mitte?
Head aastapäeva!
TÄPSELT KOLM AASTAT HILJEM
SAMMUD SUUREPÄRASE SUHTENI
Ei, see on minu oma.
TÄPSELT KAKS KUUD HILJEM
Mida Püha Südamearmu matkarada siis õigupoolest tähendab?
Kuus aastat tagasi vaatasime me Joannaga ringi
ja olime tõsiselt pettunud.
Nii palju lagunevaid suhteid.
Planeet on murtud südameid täis.
Niisiis lõime me Marviga viisi,
kuidas paarid saavad maailmast eralduda ja teineteist taas leida.
Enne kui lahkute... Oleme teid varustanud paari esemega.
Armukotikestes.
Kõige tähtsam on süda.
See on tahutud tšippevate pühast kivist ja tähistatud teie nimega.
Palume, et annaksite selle iga päev oma partnerile
ja mõtleksite, mida see tähendab,
kui sa oma südame kellelegi kingid. - Ilusad.
Uudistage mõnuga, aga ärge matkarajast kaugele minge.
Siin ei ole mobiililevi.
Ja me ei taha, et te surma saaksite.
Nojah.
Päriselt ka, viimasel korral mõned inimesed surid.
Ennekõike kasutage aga seda aega oma armastuse kasvatamiseks.
Pilvede pärast ärge muretsege,
taevas peaks varsti selginema.
Ülejäänud nädala paistab vaid päike.
Mel! - Jäta rahule!
Ütlesin ju, et loobume sellest matkast, mitte meie suhtest. Ainult matkast!
No kuule. Oleme mitu tundi ekselnud.
Telefonid ei tööta, oleme märjad ja õnnetud,
sina oled mingil põhjusel vihane.
"Mingil põhjusel"? - No nii.
Sa kaotasid mu südame ära. Andsin selle sulle, sa kaotasid selle.
Mel, see oli kivi.
See oli metafoor.
See sai tähenduse, kui selle sulle kinkisin.
Äkki andsin selle sulle tagasi? Vaata seljakotti, sest ütlen, ma...
Miks sinu süda siis minu käes on?
Olgu. Mis siis saab? Kas lähen seda otsima?
Olgu, ma teen seda. Kammin terve metsa läbi,
et leida too pisut südant meenutav kivi. Tahad sa seda?
Jah.
Kallis, see on kivi.
Miks me siin oleme, kui sa üldse pingutada ei taha?
Ma ei tea, miks me siin oleme.
Kas sa ei taha meie suhet paremaks teha? - Meie suhtel pole häda midagi.
See on... täiesti normaalne.
Miks kõik täiuslik olema peab?
Miks sellest ei piisa? - Olgu.
Teeskleme, et kõik on hästi, eks?
Nii on ju lihtsam. - See on kohutavalt väsitav.
Oot. Mis see on?
Kirikukellad? - Kas kuuled ka?
Kuuled vahel kirikukelli, kui teised ei kuule?
Teisel pool silda peab olema linn.
Kas sa näed ka silda? - Ikka sama nali?
See oli veider.
Vihmasadu lakkas.
"Schmigadoon"?
PINGUTAME ALATI ÕNNE JA RAHU NIMEL
No kui siin on töötav WC...
Ja miks nii palju kunsttaimi?
Ehk säästetakse vett.
Hästi...
Mis see on?
Ja miks kostab igast suunast muusikat?
Tere tulemast me väiksesse linna
Kus kohtute vaid sõpradega
Ja keegi kunagi kulmu ei kortsuta
Tere kõigile!
Tere, Pete!
Küllap mõtlete, kuidas kutsume
Kõige ilusamat, imelisemat Maagilisemat paika maailmas
Mis... Mis toimub?
See on vist turismiatraktsioon, nagu koloniaalajastu Williamsburg.
Schmigadoon
Kus päike särab juulist juunini
Ja õhk on magus kui makroon
Schmigadoon
Me ei ostnud pileteid. Kordan: pileteid pole.
Jäta, las laulavad.
Schmigadoon
Sama soe ja turvaline Kui vastne kookon
Ja meie südamed hõõguvad Nagu täiskuu
Schmigadoon
Kus mehed on mehed Ja lehmad lehmad
Ja farmerid lükkavad atra Naeratus näol
Ja puud on kõrged Ja nimeks sel Schmigadoon
No kuule, väga armas ju.
Armas? Nagu "Ohvripidu".
Meie koolipreili Emma Tate Lastele kirjavahemärke õpetab
28, kuid ikka vallaline
Schmigadoonis
Farmer McDonough ihkas poega Sündisid vaid tütred, viimne kui üks
Käed neist eemale, muidu paugub püss
Schmigadoonis
Ai! - Vabandust, Pete!
Larry Bean me tulekahjud kustutab
Helen Pritt koore juhatab
Tohter hoolitseb haigete eest
Ja mina hoolitsen surnute eest
Tema hoolitseb surnute eest
On Pete'iga kõik ikka hästi?
Henry Brown toob meile jääd
Madam Vina annab nõu
Selles kuuris on Buford Riggs
Teen sigadega hirmsaid asju
Teeb sigadega hirmsaid asju
Linnapea ise!
See ei lõpegi.
Linnapea ise.
Schmigadooni linnapeana
Tunnen, et pean rõhutama
Meie motot
"Pingutame alati rahu ja õnne nimel"
Meie motot
"Pingutame alati rahu ja õnne nimel"
Aga...
Proua Layton!
Et Schmigadoon veel kaua kestaks
Peab see olema rikkumata ja puhas
Maa, kus sammusid meie esiisad
Peab alluma Jumala seadustele
Kõik koos!
Schmigadoon
Kus kirikukellad kajavad Igal südapäeval
Ja Wells Fargo vanker Tõi mulle uue harpuuni
Schmigadoon
Ai! - Vabandust, Pete!
Kus mees saab unistada Nii suurelt ja laialt
Ja piiga saab olla Truult tema kõrval
Ja lootust on kõigil Suurel ja väiksel
Ei mingit tühja loba Võta kaasa päevavari
Ja selle nimi on
Schmiga
Schmiga, Schmiga Schmiga, Schmiga
S-C-H-M-I-G-A-D-O-O-oo
Schmigadoon!
Jee! Saitegi hakkama.
Palun lähme nüüd. - Juba?
Tead, et ma vihkan muusikale.
Päriselus inimesed laulma ei kuku.
Aga kutsumise peale kohale lendavad võluvasarad sobivad.
Täitsa teine asi. Thor on piksejumal, muidugi allub Mjölnir talle.
Tervist, rahvas! - Oh ei.
Ära käsi esinejatega suhelda.
Tead, kuidas ma vihkan... Tere! Härra linnapea!
Tere tulemast Schmigadooni.
Linnapea Aloysius Menlove teie teenistuses.
Ja mu abikaasa Florence.
Võtke rosett.
Olen ainus linnapeakandidaat. Jälle.
Aga kellele siis rosetid ei meeldi?
Meie oleme Melissa ja Josh. - Rõõm tutvuda.
Peatute loomulikult võõrastemajas.
Teile meeldib kindlasti. Veetsime seal oma pulmaöö.
Magada me muidugi eriti ei saanud.
Sest aias elavad kuked.
Ah nii. - Pidime just minema hakkama...
Teate, oleme mitu ööd maapinnal maganud. Miks me ehtsast voodist loobuma peaksime?
Asi otsustatud.
Carson. Jookse võõrastemajja
ja ütle Harveyle, et meil on kaks väga erilist külalist.
Just nii, härra!
Milline ebatavaline ja eksootiline paarike!
Näen, et abielusõrmuseid ei ole.
Ei, me pole abielus. - Kindlasti mitte.
Tõsiselt? - Mis on?
Nojah. Mina olen Mildred Layton. Mu abikaasa, reverend Layton isiklikult.
Selg sirgu, Howard. Eesmärgikindlalt.
Ehk jääte pühapäevani. Näeksin teid meeleldi kirikus, see oleks õige eriline.
Luban, et lahkume kõvasti enne pühapäeva.
Kus see võõrastemaja siis on? - Sealpool.
Kuule, ole viisakas. Nad üritavad.
Pealegi on see ju üsna moodne.
Trupp koosneb erineva nahavärviga inimestest.
Jah, aga mulle tundub, et kirikuõpetaja naisele meie värvikooslus ei meeldi.
Kas väikest preilnat huvitaks elu põnevaim kogemus?
Esimene sõit minu kulul.
Hoia eemale, Danny Bailey.
Sinusugusteta oleks meie linnake hoopis sündsam.
Pr Layton, te ei mõtle seda tõsiselt. - Mõtlen küll.
Sa oled tühine kelm, lurjus,
kahe sõnaga lootusetu juhtum.
Minge, võõrastemaja on seal. Ärge selle rämpsu peale aega raisake.
Jah, linna suurim lurjus on vist sinusse armunud.
Pean talle kere peale andma. - Tahaksin seda näha.
ASTUGE AGA LIGI! ARMUTUNNEL
SCHMIGADOONI VÕÕRASTEMAJA
Vabandust, et ootama pidite. Teist terve linn vist räägibki.
Küllap soovite tuba üürida? - Kahte tuba.
Nad pole abielus, Harvey. Tead väga hästi, mida linna eeskirjad selle kohta ütlevad.
Jah. Muidugi, pr Layton.
Kaks tuba.
Olgu, saan aru.
Teie olete kirikuõpetaja abikaasa ja meie elame patuelu.
"Läheme põrgusse!"
Piisab ühest toast.
Vabandust, härra, reeglid on reeglid.
Olgu, kuulake nüüd, võõrastemajapidaja Harvey.
Ausalt öeldes on teie väike show tüütu. - Josh, ära raiska energiat.
Üks öö. Võtame kaks tuba.
Võrratu. See maksab ühe dollari.
Hästi.
Olgu.
Üks dollar kahe toa eest.
Suur tänu.
See on naeruväärne.
Jah, küsin üle... Sa oled vihane, kuna toad maksid vaid ühe dollari?
Ei, ma lihtsalt...
Ma ei viitsi teeselda, et me oleme minevikku sattunud.
Olgu. Ma ei taha ette öelda, mida sa tundma peaksid,
aga äkki tunneksid midagi muud?
Tahan lihtsalt üürida koos pruudiga toa,
kus on wifi ning ma saan Yankeese mängu seisu vaadata ja e-kirju lugeda.
Vabandust, härra. Postivanker tuleb järgmisel nädalal.
Ma vihkan teid. - Hästi.
Te olete tõesti vahvad.
Olgu, see koht on tõepoolest natuke hullumeelne.
Aitäh. Ühised vihkamisobjektid on mulle väga olulised.
Ma tean, musi. Mulle ka.
Anna andeks, et ärritusin.
Tahan vaid, et nad sureksid. On see vale?
Olgu pealegi.
Kuule. Kas tead, mida ma teha tahaksin?
Ligunen pikalt kuuma duši all. Ja äkki läheme siis Armutunnelisse?
Tõsiselt? - Tean, et see on mage,
aga mida muud siin teha on? Eks? See võib romantiline olla.
Teeme ära. Tulen sulle kell seitse järele.
Ma ootan.
Ja kuule... See, et meil on kaks tuba,
ei tähenda, et me mõlemat kasutama peame.
Kas sa tead, mis minul mõttes mõlgub?
Ma vihkan seda kohta.
Seitsmeni siis. - Ootan juba.
Josh?
Josh.
ARMUTUNNEL
Õhtust, preili.
Õhtust, härra.
Meid ei ole korralikult tutvustatud.
Mu nimi on Danny.
Danny Bailey. - Jajah, see lurjus.
Mina olen Melissa. Gimble.
Siin on öösel väga ilus.
Ilu on siin veel.
Pakkumine kehtib.
Esimene sõit on minu kulul. Teine ka.
Ei, tahtsin lihtsalt ringi vaadata.
Naljatilk.
Kui palju õisi! - Sel aastaajal on see tavaline.
Alati, kui tuul puhub.
Niisiis. On sul peigmees olemas?
Jah, mul on peigmees.
Ning talle sobib, et sa õhtul üksi ringi uitad ja võõraste meestega räägid?
Noh, ta on...
Mida sa küsisidki?
Oot-oot. Mida sa teha üritad? Mind endasse armuma panna?
Mida? Ei.
Miks mu pea siis pööraseid mõtteid täis on?
Ma ei... - Võid selle unustada.
Sest ükski naine ei pane Danny Baileyle päitseid pähe. Oo ei.
No muidugi.
Kui orav ihkab teist oravat Ei vaevu ta temasse kiinduma
Privaatne kontsert.
Ja punarind ei mõtle tulevikule
Kui tal on kihk, mis rahuldust nõuab
Sa oled väga andekas.
Ma olen kui loom metsikus looduses
Nii et siin on tõde Millega sa leppima pead
Vajad paremat mänedžeri.
Mind juba taltsutada ei saa See sokk on loodud elama vabana
Üks cowgirl El Pasos Naeratas mulle ja võttis välja lasso
Mina andsin aga gaasi Oo, mind juba taltsutada ei saa
Mind juba taltsutada ei saa Ma olen kui meretuul
Üks muusikaõpetaja Annabella-nimeline neiu
Püüdis teha must oma peiu
Kuid mina otsustasin elada a cappella Mind juba ei taltsuta
On tõsi see
Kuid kui keegi seda üldse suudaks
Võiksid see olla sina
Ma ei tantsi. Õppisin küll aasta steppi...
Laseme oma kehadel rääkida.
Suu on ka keha osa, nii et...
Ja mingil põhjusel näen
Milline elu olla võiks
Hubane väike majake Valgetest lippidest aias
Ja traktor, mis pidevalt remonti nõuab
Ja uhkusest säramas kauneim pruut
Siinpool Mason-Dixoni joont
Meil oleks laps Või kaks või kolm
Kaks tüdrukut sul Ja kaks poissi mul
Kas need poleks meie ühised lapsed?
Ja meie kaks jagamas ühte südant
Kuni sureme vaid päevase vahega
Aga seda ei juhtu.
Sest mind juba taltsutada
Ei saa
Vahva. Braavo!
See oli väga kena laul.
Mis laul?
See, mida sa mulle just laulsid.
Laulsin?
Olgu.
Kell on palju. Ma olen väsinud.
Ja asi läheb imelikuks.
Nii et aitäh ja head ööd.
Anna andeks.
Ma ei tahtnud tõesti magama jääda.
Aga selle korvamiseks
võime teha täna Armutunnelis nii mitu tiiru, kui soovid.
Pole vaja. Kõht on hirmus tühi. Äkki tellime? Ettekandja!
Tere hommikust. Kuidas läheb? Kas magasite hästi?
Jah, Betsy, ma magasin nagu nott.
Issake! "Nagu nott"?
Kui naljakas! Notid ei maga ju.
Te olete väga vaimukas.
Ei ole. - Ei ole tõesti.
Kas saaksime tellida? - Muidugi.
Teil veab, sest täna pakume me oma maailmakuulsat maisipudingut.
Maisipuding? Mis see on?
Mis asja?
Tahate öelda, et te ei ole maisipudingust kuulnud?
Ta pole maisipudingust kuulnud!
Oh ei. Laul. Sa panid nad jälle laulma.
Maisipuding, maisipuding
Kas võime vahele jätta?
Mu pruut armastab maisipudingut
Sööb seda kogu aeg
Vahel mõtlen lausa Kas ta armastab seda rohkem kui mind
Armastab ta seda rohkem kui mind?
Mu peig armastab maisipudingut
Ja mina tean retsepti
Nii et kui ta tahab mu pudingut
Peab ta mu naiseks võtma
Oo, peab mu naiseks võtma
Mais pudingusse, puding kaussi
Kausitäis kõhtu Mõjub hingele hästi see
Mais pudingusse, puding kaussi
Kausitäis kõhtu Mõjub hingele hästi see
Kes soovib maisipudingut?
Meie soovime maisipudingut
Kes soovib maisipudingut?
Meie soovime maisipudingut
Mis nüüd? - Nad tahavad vist, et laulaksime.
Mina ei laula, sa ka mitte. - Tule, äkki on lõbus.
Ei. Ära tee.
Ma pole maisipudingut maitsnud - Miks?
Ja see võis olla viga
Aga kui seda ivake üle jääb
"Ivake"?
Prooviksin meeleldi
Oo, ta prooviks meeleldi
Maisi, maisi, maisi, maisi, maisi
Puding
Nämm!
Jube veider.
Hakkasin laulma ja teadsin kohe, mida öelda.
Fantastiline. Äkki läheme nüüd?
Mida? Miks? - Nalja teed?
Terve linn, sina teiste hulgas, laulis just viis minutit maisipudingust.
Kas keegi mainis maisipudingut?
Aitab, lähme ära.
Olgu, aga nüüd alustasid sina. - Maisipuding
Tunnen end halvasti. Kõik olid nii sõbralikud, me ei jätnud hüvastigi.
Et nad taas laulma kukuksid? Pole neil häda midagi.
Mis asja?
Oot-oot.
Mis toimub?
Tundub, et me ei saa lahkuda. - Muidugi saame.
Olgu, asi on kahtlane.
Nagu mingi maagia või...
Ei ole. - No mis see siis on?
Ei tea. Trikiga sild või midagi.
Trikiga sild? Milline see oleks?
Selline.
Ma proovin ühte asja.
See ei ole võimalik.
Mis toimub, Josh? Milles asi?
Kui kord juba Schmigadooni Sisenenud olete
On tõsi see, ei niipea lahku te
Peate jääma selle piiresse
Kuni viimaks tõelise armastuse leiate
Kuid seni peate jääma siia
Kus elu on iga päev muusikal
Oli see härjapõlvlane?
Jah.
Ta ütles midagi. Mis see oli?
Ei tea.
Keskendusin rohkem sellele, et ta hävitas mu arusaama
ehtsa elu ja muinasjutu erinevustest.
Sest see oli pagana härjapõlvlane.
"Elu on iga päev muusikal".
See ei olegi turismiatraktsioon.
See on muusikal. Me oleme päris ehtsas muusikalis.
Oh issand, palun ei.
Aga ainult seni, kuni leiame tõelise armastuse.
Mina armastan sind. Aga sina mind? - Mida? Muidugi.
Teame reegleid, üritame üle silla minna. - Jah, nüüd ju teame.
Ma armastan sind. - Mina sind ka.
Kas kuulsid, härra härjapõlvlane?
Me oleme armunud.
Tere tulemast me väiksesse linna
Kus kohtute vaid sõpradega
Ja keegi kunagi kulmu ei kortsuta
Tere kõigile. - Tere, Pete!
Küllap mõtlete, kuidas kutsume
Kõige ilusamat, imelisemat Maagilisemat paika maailmas
Schmigadoon
Kus päike särab juulist juunini
Ja õhk on magus kui makroon
Schmigadoon
Kus mees saab unistada Nii suurelt ja laialt
Ja piiga saab olla Truult tema kõrval
Ja lootust on kõigil Suurel ja väiksel
Ei mingit tühja loba Võta kaasa päevavari
Ja selle nimi on
Schmiga
Schmiga, Schmiga Schmiga, Schmiga
S-C-H-M-I-G-A-D-O-O-oo
Schmigadoon!
Tõlkinud Triin Jürimaa